Document ID: 32013R1336

REGOLAMENT TAL-KUMMISSJONI (UE) Nru 1336/2013
tat-13 ta’ Diċembru 2013
li jemenda d-Direttivi 2004/17/KE, 2004/18/KE u 2009/81/KE tal-Parlament Ewropew u tal-Kunsill fir-rigward tal-limiti tal-applikazzjonijiet għall-proċeduri tal-għoti ta’ kuntratti
(Test b’relevanza għaż-ŻEE)
IL-KUMMISSJONI EWROPEA,
Wara li kkunsidrat it-Trattat dwar il-Funzjonament tal-Unjoni Ewropea,
Wara li kkunsidrat id-Direttiva 2004/17/KE tal-Parlament Ewropew u tal-Kunsill tal-31 ta’ Marzu 2004 li tikkoordina l-proċeduri ta’ akkwisti ta’ entitajiet li joperaw fis-setturi tas-servizzi tal-ilma, l-enerġija, it-trasport u s-servizzi postali (1), u b’mod partikolari l-Artikolu 69 tagħha,
Wara li kkunsidrat id-Direttiva 2004/18/KE tal-Parlament Ewropew u tal-Kunsill tal-31 ta’ Marzu 2004 dwar il-koordinazzjoni tal-proċeduri għall-għoti ta’ kuntratti għal xogħlijiet pubbliċi, kuntratti għal provvisti pubbliċi u kuntratti għal servizzi pubbliċi (2), u b’mod partikolari l-Artikolu 78 tagħha,
Wara li kkunsidrat id-Direttiva 2009/81/KE tal-Parlament Ewropew u tal-Kunsill tat-13 ta’ Lulju 2009 dwar il-koordinazzjoni tal-proċeduri għall-għoti ta’ ċerti kuntratti ta’ xogħlijiet, provvisti u servizzi minn awtoritajiet jew entitajiet kontraenti fl-oqsma tad-difiża u s-sigurtà, u li temenda d-Direttivi 2004/17/KE u 2004/18/KE (3), u b’mod partikolari l-Artikolu 68 tagħha,
Billi:
(1)
Bid-Deċiżjoni 94/800/KE (4) il-Kunsill ikkonkluda l-Ftehim dwar l-Akkwisti Pubbliċi (minn hawn ’il quddiem imsejjaħ “il-Ftehim”). Il-Ftehim għandu jkun applikat għal kwalunkwe kuntratt ta’ akkwisti b’valur li jilħaq jew li jaqbeż l-ammonti (minn hawn ’il quddiem imsejħa “l-limiti”) stipulati fil-Ftehim u espressi bħala drittijiet speċjali ta’ prelevament.
(2)
Wieħed mill-għanijiet tad-Direttivi 2004/17/KE u 2004/18/KE huwa li jippermettu lill-entitajiet kontraenti kif ukoll lill-awtoritajiet kontraenti li japplikaw dawn id-Direttivi biex ikunu jistgħu jikkonformaw fl-istess waqt mal-obbligi stabbiliti fil-Ftehim. Biex jinkiseb dan, il-limiti stabbiliti f’dawn id-Direttivi għall-kuntratti pubbliċi, li huma koperti wkoll mill-Ftehim, għandhom jiġu allinjati sabiex jiġi assigurat li jikkorrispondu mal-ekwivalenti f’Euro, imqarrba għall-eqreb elf, tal-limiti stipulati fil-Ftehim.
(3)
Għal raġunijiet ta’ koerenza, huwa xieraq li dawn il-limiti jkunu allinjati wkoll fid-Direttivi 2004/17/KE u 2004/18/KE li mhumiex koperti mill-Ftehim. Fl-istess ħin, il-limiti stabbiliti fid-Direttiva 2009/81/KE għandhom jiġu allinjati mal-limiti riveduti kif stabbiliti fl-Artikolu 16 tad-Direttiva 2004/17/KE.
(4)
Għalhekk id-Direttivi 2004/17/KE, 2004/18/KE u 2009/81/KE għandhom jiġu emendati kif xieraq.
(5)
Il-miżuri stipulati f’dan ir-Regolament huma skont l-opinjoni tal-Kumitat Konsultattiv għall-Kuntratti Pubbliċi,
ADOTTAT DAN IR-REGOLAMENT:
Artikolu 1
Id-Direttiva 2004/17/KE hija emendata kif ġej:
(1)
L-Artikolu 16 huwa emendat kif ġej:
(a)
fil-punt (a) l-ammont “EUR 400 000” jinbidel b’ “EUR 414 000”,
(b)
fil-punt (b), l-ammont “EUR 5 000 000” jinbidel b’ “EUR 5 186 000”.
(2)
L-Artikolu 61 huwa emendat kif ġej:
(a)
fil-paragrafu 1, l-ammont “EUR 400 000” jinbidel b’ “EUR 414 000”,
(b)
fil-paragrafu 2, l-ammont “EUR 400 000” jinbidel b’b“EUR 414 000”,
Artikolu 2
Id-Direttiva 2004/18/KE hija emendata kif ġej:
(1)
L-Artikolu 7 huwa emendat kif ġej:
(a)
fil-punt (a) l-ammont “EUR 130 000” jinbidel b’ “EUR 134 000”,
(b)
fil-punt (b), l-ammont “EUR 200 000” jinbidel b’ “EUR 207 000”,
(c)
fil-punt (c) l-ammont “EUR 5 000 000” jinbidel b’ “EUR 5 186 000”.
(2)
L-ewwel paragrafu tal-Artikolu 8 hu emendat kif ġej:
(a)
fil-punt (a), l-ammont “EUR 5 000 000” jinbidel b’ “EUR 5 186 000”,
(b)
fil-punt (b), l-ammont “EUR 200 000” jinbidel b’ “EUR 207 000”.
(3)
Fl-Artikolu 56, l-ammont “EUR 5 000 000” jinbidel b’ “EUR 5 186 000”.
(4)
Fl-ewwel subparagrafu tal-Artikolu 63(1), l-ammont “EUR 5 000 000” jinbidel b’ “EUR 5 186 000”.
(5)
L-Artiklu 67(1) huwa emendat kif ġej:
(a)
fil-punt (a) l-ammont “EUR 130 000” jinbidel b’ “EUR 134 000”,
(b)
fil-punt (b), l-ammont “EUR 200 000” jinbidel b’ “EUR 207 000”,
(c)
fil-punt (c), l-ammont “EUR 200 000” jinbidel b’ “EUR 207 000”.
Artikolu 3
L-Artikolu 8 tad-Direttiva 2009/81/KE huwa emendat kif ġej:
(1)
Fil-punt (a), l-ammont “EUR 400 000” jinbidel b’ “EUR 414 000”.
(2)
Fil-punt (b), l-ammont “EUR 5 000 000” jinbidel b’ “EUR 5 186 000”.
Artikolu 4
Dan ir-Regolament jidħol fis-seħħ fl-1 ta’ Jannar 2014.
Dan ir-Regolament jorbot fl-intier tiegħu u japplika direttament fl-Istati Membri kollha.
Magħmul fi Brussell, it-13 ta’ Diċembru 2013.

Labels: 2
3